Във връзка с подаването на данни по чл. 25 от ***Закона за Националната агенция за приходите*** (ЗНАП), Ви уведомяваме, че считано от 1 август 2020 г. в електронния портал на НАП, съгласно заповед № ЗЦУ-843 от 22.06.2020 г. данните по чл. 25, ал. 1 и ал. 3 от ЗНАП ще се подават по електронен път през Е-портала за електронните услуги на НАП. Подаването на информация е съгласно Правилата за ползване на електронните административни услуги на НАП, предоставяни с квалифициран електронен подпис, утвърдени от изпълнителния директор на НАП и публикувани на интернет страницата на Агенцията. Наименованията на услугите са както следва:

* За подаване на данни за открити или закрити банкови/платежни сметки съгласно чл. 25, ал.1 от Закона за НАП:

***„Подаване на данни за открити или закрити банкови/платежни сметки съгласно чл.25, ал.1 от Закона за НАП“***

* За подаване на данни за предоставените виртуални POS терминали съгласно чл.25, ал.1 от Закона за НАП:

***„Подаване на данни за предоставените виртуални POS терминали съгласно чл.25, ал.1 от Закона за НАП“***

* За подаване на данни за броя и стойността на трансакциите по платежна сметка, извършени чрез виртуален POS съгласно чл.25, ал.3 от Закона за НАП:

***„Подаване на данни за броя и стойността на трансакциите по платежна сметка, извършени чрез виртуален POS съгласно чл.25, ал.3 от Закона за НАП“***

В Портала за електронни услуги на НАП тези услуги се намират в група услуги с наименование *„****Информация от търговските банки и от другите доставчици на платежни услуги****“.*

Данните се подават  през потребителския интерфейс на съответната електронна услуга чрез зареждане на файл с наименование и структура съгласно определения със заповедта „Формат, ред и начин за подаване на данните, съгласно чл. 25, ал. 1 и ал. 3 от Закона за Националната агенция за приходите, подавани от търговските банки (ТБ) и от другите доставчици на платежни услуги (ДПУ)“.

Търговските банки и доставчиците на платежни услуги, които към момента имат подадено и потвърдено

* Заявление за подаване на документи по електронен път и ползване на електронните административни услуги, предоставяни от НАП с КЕП ***на задължено лице с пълнен достъп*** ще получат автоматично достъп до трите нови услуги.
* Заявление за подаване на документи по електронен път и ползване на електронните административни услуги, предоставяни от НАП с КЕП ***на упълномощено*** ***лице*** НЯМА да получат автоматично достъп до трите нови услуги. Същите ще трябва да подадат ново заявление, в което да заявят достъп до новите услуги, и то да бъде потвърдено.

Моля ако е необходимо да предприемете необходимите действия за заявяване на достъп до новите електронни услуги. Същите ще може да заявявате по електронен път, считано от 31.07.2020 г.

**Считано от 01.08.2020 г. в е-Портала на НАП ще бъдат активни услугите:**

* За подаване на данни за предоставените виртуални POS терминали съгласно чл.25, ал.1 от Закона за НАП:

***„Подаване на данни за предоставените виртуални POS терминали съгласно чл.25, ал.1 от Закона за НАП“***

* За подаване на данни за броя и стойността на трансакциите по платежна сметка, извършени чрез виртуален POS съгласно чл.25, ал.3 от Закона за НАП:

***„Подаване на данни за броя и стойността на трансакциите по платежна сметка, извършени чрез виртуален POS съгласно чл.25, ал.3 от Закона за НАП“***

**Считано от 10.08.2020 г. в е-Портала на НАП ще бъде активна за подаване съгласно утвърдения файлов формат със заповед № ЗЦУ-843 от 22.06.2020 г.** **услугата:**

* За подаване на данни за открити или закрити банкови/платежни сметки съгласно чл. 25, ал.1 от Закона за НАП:

***„Подаване на данни за открити или закрити банкови/платежни сметки съгласно чл.25, ал.1 от Закона за НАП“***

Първото регулярно подаване на информацията по утвърдения ред и файлов формат съгласно заповед № ЗЦУ-843 от 22.06.2020 г. е за 31-ма седмица 2020 г. (1 и 2 август 2020 г.) и 32-ма седмица и следва да се извърши в периода от 10.08.2020 до 12.08.2020 г.

До 07.08 (петък) включително да бъде активна наличната към момента услуга за подаване на информация за открити и закрити банкови сметки, предоставяна на търговските банки, с цел подаване на информацията за периода 27.07-31.07.